Document ID: 32001R2292

Rådets forordning (EF) nr. 2292/2001
af 20. november 2001
om ændring af forordning (EØF) nr. 2262/84 om særlige foranstaltninger inden for olivenoliesektoren
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37,
under henvisning til forslag fra Kommissionen(1),
under henvisning til udtalelse fra Europa-Parlamentet(2), og
ud fra følgende betragtninger:
(1) Efter artikel 1, stk. 5, sidste afsnit, i Rådets forordning (EØF) nr. 2262/84(3) træffer Rådet på forslag af Kommissionen inden den 1. januar 2001 afgørelse om eventuel finansiering af kontorernes udgifter efter produktionsåret 2001/02.
(2) Rådet har ved forordning (EF) nr. 1513/2001 af 23. juli 2001 om ændring af forordning nr. 136/66/EØF og (EF) nr. 1638/98 for så vidt angår forlængelse af støtteordningen og kvalitetsstrategien for olivenolie(4) besluttet, at der skal indføres en ny støtteordning fra den 1. november 2004. Den nuværende ordning forbliver derfor i kraft til og med produktionsåret 2003/04. Under disse omstændigheder bør det fastsættes, at Fællesskabet til og med produktionsåret 2003/04 fortsætter med at yde tilskud til udgifterne for de kontorer, der foretager forskellige former for kontrol i forbindelse med støtteordningen for olivenolieproduktionen. Det bør også fastsættes, at der fortsat skal ydes tilskud til kontrolkontorernes udgifter i produktionsåret 2004/05, så kontrolkontorerne bliver i stand til at foretage den fornødne supplerende kontrol vedrørende det foregående produktionsår, og så kontinuiteten med hensyn til kontrolordningen som fastsat i artikel 1, stk. 2, i forordning (EØF) nr. 2262/84, sikres. Kommissionen bør i 2003 som led i arbejdet med reformen af den fælles markedsordning for den pågældende sektor undersøge, om fællesskabstilskuddet til kontorernes udgifter skal opretholdes efter produktionsåret 2004/05.
(3) Som følge af ændringer af traktaten om oprettelse af Det Europæiske Fællesskab er det nødvendigt at udskifte henvisningen til traktatens artikel 43, stk. 2 -
UDSTEDT FØLGENDE FORORDNING:
Artikel 1
I forordning (EØF) nr. 2262/84 foretages følgende ændringer:
1) I artikel 1, stk. 5, næstsidste afsnit, ændres "treårsperiode" til "seksårsperiode".
2) Artikel 1, stk. 5, sidste afsnit, affattes det sidste afsnit således: "I 2003 undersøger Kommissionen, om Fællesskabet fortsat skal være med til at dække kontorernes udgifter, og forelægger i givet fald et forslag for Rådet i forbindelse med afgørelsen om den fælles markedsordning som omhandlet i artikel 3, stk. 2, i forordning (EF) nr. 1638/98. Rådet træffer efter proceduren i traktatens artikel 37, stk. 2, afgørelse om en eventuel finansiering af de pågældende udgifter i forbindelse med nævnte afgørelse."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. november 2001.

Labels: 7
17
19